**CE-A DEVENIT DE-ACUM IUBIREA**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un strigăt mut,o umbră pală,

A devenit de-acum iubirea,

Un simplu vânt,ce în rafală,

Sădește-n suflet amăgirea.

Îți cauți pentru-o viață jumătatea,

Sau poate-acel „suflet-pereche”,

În sine-ntrebi:unde ți-e „partea”?

Unde e fata,din povestea veche?

Buimac o cauți printre amintiri,

Mai vrei cu dânsa doar o clipă,

De dragoste,de dor și întâlniri,

Da-n urma ei e doar risipă!

Ce-a devenit de-acum iubirea?

Un ireal,un imposibil de atins,

Căci căutăm în salbe fericirea,

Și ce conta cândva – s-a stins!